title: "Mitsubishi i-MiEV"
text: "Dit Mitsubishi Electric Vehicle, wesen i-MiEV (\u4e09\u83f1\u30fbi Mitsubishi i-MiEV, ja meen man MiEV f\u00fcr Mitsubishi innovative Electric Vehicle steht) es mal litj Elektroauto fan di jap\u0101nsk Autofirma Mitsubishi Motors. B\u0101sis wiar di Mitsubishi i, wat 2006 weeget waar.\n\n\u00dcs Badge Engineering uur dit Auto uk bi PSA \u00fcs Citro\u00ebn C-Z\u00e9ro en Peugeot IOn becht. basiert. Sent di Marts fan 2014 waar di Wain \u00f6neer di Noom Mitsubishi Electric Vehicle \u00f6nb\u00f6\u00f6ren, sent 2016 uur bluat jit Peugeot en Citro\u00ebn forkoopet.\n\nBechning en Foraneringen \nFan di 5. Juuni 2009 \u00f6n waar di Wain \u00f6n J\u0101pan becht. \u00d6n August en September 2009 wiar \u00f6n D\u00fctskl\u00f6n trii Wainer me Stj\u00fcring \u00fcp di rocht Sir \u00f6erwai, dat di Liren, di Skriiwers fan't Bleer en uk Firmen des \u00f6nluki k\u00fcr.\n\nBi di Genfer Automobilsalon fan 2009 waar di \u201ei-MiEV SPORT AIR\u201c en uk di \u201ei-MiEV Prototype\u201c weeget. Dit wiar Wainer, wat fuar Euroopa \u00f6npaset wiar. Sent di J\u00f6\u00f6lmuun fan 2010 ken em di Wain \u00f6n D\u00fctskl\u00f6n fo. Di i-MiEV skul jest 34.990\u00a0Euro plus Transportjil kosti. Bit t\u00f6 di Storemmuun fan 2012 waar Mitsubishi 34.000 Autos forkoopet, heer di Firma bi di eCarTec 2012 \u00f6n M\u00fcnchen sair.\n\n\u00d6n di B\u0101richtmuun fan 2012 waar fuar en Tir niin C-Zero en iOn becht, aurdat niin Wainer t\u00f6 forkoopi wiar.\n\nDit Model fuar 2012 fing en \"Facelift\" en Auraarberingen. Sa k\u00fcr em di Fuarseeten w\u0101rem maaki, en R\u0101dio me CD en MP3 waar altert iinbecht, bit t\u00f6 35 km/h k\u00fcr em en L\u00fcn \u00f6nmaaki, dat dit Auto beeter jert uur, fuar di Kliima\u00f6nlaag jaav't en Stj\u00fc\u00fcring fuar fan fiirens, wat uk di Leering fan di baterii-t\u00f6stant weegi en dit \u0100pleeren iinskrekeli k\u00fcr. Di Pris waar \u00fcp 29.900 bzw. 29.300 Euro (\u00d6sterreich/Deutschland) dialseet. Fuar dit Model 2014 k\u0101m jit en \"Facelift\", hur di Laapwai fan 150 \u00fcp 160 km kum skul en LED-Leechtern fuar di Halogeenlampen iinbecht uur skul. Di Pris waar om aur 5.500 \u20ac \u00fcp 23.790 Euro seet.\n\nSent di Meren fan 2016 uur di Misubishi ek muar \u00f6nb\u00f6\u00f6ren, man di Peugeot en di Citro\u00ebn jeft et jit.\n\nCitro\u00ebn forkoopet di C-Z\u00e9ro fan 21.800 Euro \u00f6n me 100 km Laapwai ee\u0111er WLTP. Di Baterii heer aacht Jaaren of 100.000 km Garantii. . \n\nForkiir\n\nStraatenforkiir\n\nElektroauto (Model)"